proxectonos/corpus_dominio_legal_administrativo_tmp huggingface dataset:
RESOLUCIÓN do 8 de novembro de 2001 pola que se emprazan as partes interesadas no recurso contencioso-administrativo 3/8173/2001, interposto por José Manuel Cousido Suárez.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 03/12/2001

Con data do 20 de setembro de 2001 recibiuse escrito do secretario da Sala do Contencioso-Administrativo do Tribunal Superior de Xustiza de Galicia polo que reclama o expediente administrativo correspondente ó recurso nº 3/8173/2001 interposto por José Manuel Cousido Suárez como administrador único de Abonomar, S.L. contra a resolución do secretario xeral (por delegación do conselleiro de Agricultura, Gandería e Política Agroalimentaria) do 21 de xullo de 2001, desestimando o recurso de
alzada interposto contra a resolución do director xeral de Industrias e Alimentación do 11 de xullo de 2001, polo que se impón unha sanción no expediente ICA-PO-23/00-P.
Intentado o emprazamento a que se refire o artigo 49 da Lei 29/1998, do 13 de xullo, este foi devolto polo servicio de correos en dúas ocasións, nunha primeira vez, con data 28 de setembro, e na segunda ocasión, con data 19 de outubro, coa comunicación de ausente e posteriormente caducado en lista.
Esta consellería, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda notificarlles esta resolución a cantos aparezan como interesados nel, emprazándoos para que poidan constituírse en parte nos autos na sección terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados a partir do día seguinte ó da publicación desta resolución no DOG.
Santiago de Compostela, 8 de novembro de 2001.
P.A.
José Manuel García Eive
Xefe do Servicio de Defensa da Calidade
Alimentaria
ORDE do 14 de novembro de 2001 pola que se dispón o nomeamento de vocal en representación da Administración xeral do Estado, no Consello de Administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/12/2001

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Publicas e Vivenda para o exercicio das devanditas competencia.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración será acordada polo órgano competente da Comunidade Autónoma por proposta das administracións públicas e entidades e organismos representados no Consello de Administración, polo que vista a proposta de nomeamento realizada ó abeiro do disposto no artigo 40, número 2º, da Lei 27/1992, polo presidente do ente público Portos do Estado, e, en canto órgano competente,
DISPOÑO:
Nomear a Jorge Andrade Couce como vocal do Consello de Administración da Autoridade Portuaria de Ferrol-San Cibrao, en representación da Administración xeral do Estado.
Santiago de Compostela, 14 de novembro de 2001.
José Cuíña Crespo
Conselleiro de Política Territorial, Obras Públicas e Vivenda
ORDE do 14 de novembro de 2001 pola que se dispón o cesamento de vocal en representación da Administración xeral do Estado, no Consello de Administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/12/2001

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúeselles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a separación dos vocais do Consello de Administración será acordada polo órgano competente da Comunidade Autónoma por proposta das administracións públicas e entidades e organismos representados no Consello de Administración, polo que, vista a proposta de cesamento realizada ó abeiro do disposto no artigo 40, número 2, da Lei 27/1992, polo presidente do ente público Portos do Estado, e, en canto órgano competente,
DISPOÑO:
Que cese Guillermo Díaz del Río Sánchez-Ocaña como vocal do Concello de Administración da Autoridade Portuaria de Ferrol-San Cibrao, en representación da Administración xeral do Estado, agradecéndolle os servicios prestados.
Santiago de Compostela, 14 de novembro de 2001.
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Orde do 5 de novembro de 2001 pola que se establecen as normas para a revisión das condicións económicas aplicables á prestación de asistencia sanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/12/2001

Advertido erro na citada orde, publicada no Diario Oficial de Galicia nº 233, do luns, 3 de decembro de 2001, cómpre face-la oportuna corrección:
Na páxina 15.362, na 1ª táboa, no grupo G.1, nivel NI, onde di: «Tarifas médicos propios (euros): 22,60465», debe dicir: Tarifas médicos propios (euros): 22,604065».
CORRECCIÓN de erros.-Orde do 5 de novembro de 2001 pola que se establecen as tarifas aplicables á prestación de asistencia sociosanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/12/2001

Advertido erro na devandita corrección de erros, publicada no Diario Oficial de Galicia número 233,
do luns, 3 de decembro de 2001, cómpre proceder á súa corrección:
Na páxina 15.363, no parágrafo onde di: «a) Media estadía durante...», hai que engadir ó final desta alínea: «Porcentaxe de aumento: 3,7%».
Na alínea onde di: «c) Módulo asistencia por estadía en réxime de longa estadía», debe dicir: «c) Módulo asistencial por estadía en réxime de longa estadía».
REAL decreto 1408/2001, do 10 de decembro, polo que se nomea presidente da Xunta de Galicia a Manuel Fraga Iribarne.
PRESIDENCIA DO GOBERNO — II. AUTORIDADES E PERSOAL — 11/12/2001

En virtude do disposto no artigo 152.1º da Constitución e no 15.2º do Estatuto de autonomía de Galicia.
Nomeo presidente da Xunta de Galicia a Manuel Fraga Iribarne, elixido polo Parlamento de Galicia nas súas sesións dos días 3 e 5 de decembro de 2001.
Dado en Madrid o dez de decembro de dous mil un.
Juan Carlos R.
José María Aznar López
Presidente do Goberno
RESOLUCIÓN do 12 de novembro de 2001, da Dirección Xeral de Xustiza, pola que se emprazan os interesados no recurso contencioso-administrativo número 02/0004996/2001, interposto polo procurador Luis Sánchez González en nome e representación do Colexio Oficial de Enxeñeiros Industriais de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/12/2001

Recibido oficio da Sala do Contencioso-Administrativo do Tribunal Superior de Xustiza de Galicia (Sección Segunda), polo que se reclama o expediente administrativo relativo ó recurso contencioso-administrativo número 02/0004996/2001, interposto polo procurador Luis Sánchez González en nome e representación do Colexio Oficial de Enxeñeiros Industriais de Galicia, contra o Decreto 195/2001, do 26 de xullo, polo que se aproban os estatutos do Colexio Oficial de Químicos de Galicia.
Esta dirección xeral, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e se lles empraza para que poidan comparecer como parte ante a Sala do Contencioso-Administrativo do Tribunal Superior de Xustiza de Galicia (Sección Segunda) no prazo de nove días.
Santiago de Compostela, 12 de novembro de 2001.
Reyes Carabel Pedreira
Directora xeral de Xustiza
RESOLUCIÓN do 21 de novembro de 2001 pola que se convocan unhas xornadas sobre intervención e defensa persoal policial.
ACADEMIA GALEGA DE SEGURIDADE — III. OUTRAS DISPOSICIÓNS — 13/12/2001

Dentro dos programas de actividades que a Academia Galega de Seguridade ten previsto realizar no ano 2001, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre
intervención e defensa persoal policial, que deberán desenvolverse conforme as seguintes bases:
Obxectivos.
As xornadas teñen por obxectivos xerais a ampliación de coñecementos sobre as últimas técnicas de intervención e actuación diante das distintas situacións problemáticas que se poidan producir no traballo e na función policial.
Destinatarios.
As xornadas van dirixidas ós membros dos corpos das policías locais de Galicia, ós membros da Unidade do C.N.P. adscrita á Comunidade Autónoma de Galicia, e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 18 de decembro de 2001, ás 14 horas.
3. As instancias deberán enviarse á sede da Academia Galega de Seguridade: avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Materiais.
Os que resulten admitidos deberán presentarse a estas xornadas provistos de atuendo deportivo e no caso de ser posible co material profesional do que dispoñan (grilletes, bastón policial...).
Datas.
As xornadas celebraranse durante os días 21, 22 e 23 de decembro de 2001, no seguinte horario:
-Día 21: xornada de mañá (9 h a 14 h) e tarde (17 h a 20.30 h).
-Día 22: xornada de mañá (10 h a 14 h) e tarde (17 h a 20.30 h).
-Día 23: xornada de mañá (10 h a 14 h).
Relación de admitidos.
A relación de admitidos publicarase o día 19 de decembro de 2001 no taboleiro de anuncios da Academia Galega de Seguridade, ou ben poden confirma-la súa admisión chamando ó teléfono 986 59 00 21.
Lugar.
Salón de actos da Academia Galega de Seguridade, avenida da Cultura, s/n e no Frontón municipal habilitado para este evento, no concello da Estrada.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 21 de novembro de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 20 de novembro de 2001, da Dirección Xeral de Ordenación Educativa e Formación Profesional, pola que se autorizan as estadías formativas en empresas ou institucións destinadas a funcionarios docentes non universitarios para o curso 2001-2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/2001

En virtude da Orde do 2 de agosto de 2001 (DOG do 17 de agosto), pola que se convocan estadías formativas en empresas ou institucións para o curso 2001-2002, destinadas a funcionarios docentes non universitarios e se aproban as súas bases de concesión, esta dirección xeral,
RESOLVE:
Primeiro.-Autoriza-las estadías formativas en empresas ou institucións para o curso 2001-2002 que figuran no anexo I desta resolución.
Segundo.-Non autoriza-las estadías formativas en empresas ou institucións para o curso 2001-2002 que figuran no anexo II desta resolución por non cumprir coas bases de convocatoria, sendo polo tanto excluídas.
Terceiro.-Acepta-las renuncias as estadías formativas en empresas ou institucións para o curso 2001-2002 que figuran no anexo III desta resolución.
Santiago de Compostela, 20 de novembro de 2001.
Mª Pilar del Mar Pérez Marsó
Directora xeral de Ordenación Educativa
e Formación Profesional
ORDE do 21 de novembro de 2001 pola que se conceden axudas para financiar actividades das confederacións e federacións de pais de alumnos e asociacións de pais de alumnos de centros de educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2001

Por Orde do 30 de xullo de 2001 (DOG do 4 setembro), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e asociacións de pais de alumnos de centros de educación especial.
Reunida a comisión prevista no punto oitavo da devandita orde, de acordo coa proposta formulada por ela e de conformidade co punto décimo da orde de referencia,
RESOLVO:
Primeiro.-Concederlles, con cargo á aplicación orzamentaria 07.03.322T.483.0, ás confederacións, federacións e asociacións de pais de alumnos relacionadas no anexo, as axudas que así mesmo se indican.
Segundo.-Modifica-lo prazo de xustificación establecido no punto décimo primeiro da Orde do 30 de xullo de 2001 (DOG do 4 de setembro) e fixar novo prazo para a xustificación total da axuda ata o día 31 de decembro de 2001.
Santiago de Compostela, 21 de novembro de 2001.
Celso Ramón Currás Fernández
Conselleiro de Educación e Ordenación Universitaria
ANEXO
Confederación/Federación/Asociación EE
Localidade
Provincia
Total
CONFAPA Galicia
A Coruña
A Coruña
1.321.760
Confederación Galega APAS
Santiago de Compostela
A Coruña
1.540.000
Federación provincial centros públicos APAS A Coruña
A Coruña
A Coruña
603.200
Federación provincial FAPA A Coruña
A Coruña
A Coruña
173.940
FAPACEL Lugo
Lugo
Lugo
268.580
Federación de APAS de Lugo
Lugo
Lugo
157.040
Federación provincial APAS de centros públicos As Burgas
Ourense
Ourense
282.100
Federación provincial APAS
Pontevedra
Pontevedra
319.280
Federación de APAS de Ferrol y Comarca Concepción Arenal
Ferrol
A Coruña
93.520
Federación Católica Comarcal
Santiago de Compostela
A Coruña
115.490
Federación APAS Os Viaductos
Redondela
Pontevedra
103.660
Federación APAS do Salnés
Vilagarcía de Arousa
Pontevedra
171.260
Asociación Padres Santiago Apóstol
A Coruña
A Coruña
58.000
APA Cee Carmen Polo
Ferrol
A Coruña
58.000
Asociación Pais CEE de Lugo
Lugo
Lugo
58.000
Asociación APAS Infanta Elena
Monforte
Lugo
58.000
APA do CEE O Pino
Ourense
Ourense
58.000
APA Joaquina Otero
A Guarda
Pontevedra
58.000
APA CEE Juan XXIII
Marín
Pontevedra
58.000
APA La Ilusión del Valle Miñor
Nigrán
Pontevedra
58.000
APA ACEESCA
O Porriño
Pontevedra
58.000
APA do Centro EE Juan XXIII
Pontevedra
Pontevedra
58.000
Asociación Pais CEE Menela
Vigo
Pontevedra
58.000
Asociación Pais de Alumnos San Rafael
Vigo
Pontevedra
58.000
APA do Centro CEE Saladino Cortizo
Vigo
Pontevedra
58.000
APA CEE Vilagarcía
Vilagarcía de Arousa
Pontevedra
58.000
Asociación de Pais do Centro Os Mecos
Vilanova de Arousa
Pontevedra
58.000
ORDE do 4 de decembro de 2001 pola que se resolve o concurso de méritos específico entre funcionarios de carreira dos corpos docentes que imparten ensinanzas en niveis non universitarios, para a atención e o desenvolvemento do proxecto do Sistema de Información da Educación Galega (Siega).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2001

Cumpridos os trámites previstos na base décimo primeira da Orde do 28 de maio de 2001, pola que se convoca concurso de méritos específico entre funcionarios de carreira dos corpos docentes que imparten ensinanzas en niveis non universitarios, para a atención e o desenvolvemento do proxecto do Sistema de Información da Educación Galega (Siega), e de conformidade co disposto na base décimo segunda da convocatoria, esta consellería
DISPÓN:
Primeiro.-Facer pública, no anexo desta orde, a adxudicación definitiva dos destinos obtidos no concurso de méritos específico, convocado pola Orde do 28 de maio de 2001 (DOG do 7 de xuño).
Segundo.-Para os efectos previstos no punto 2 da base décimo segunda, a toma de posesión dos destinos acadados neste concurso terá efectos do 7 de xaneiro de 2002.
Terceiro.-Contra esta resolución os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 4 de decembro de 2001.
Celso Currás Fernández
Conselleiro de Educación e Ordenación Universitaria
ANEXO
Denominación da praza: apoio ós servicios educativos para desenvolver baixo o proxecto Siega.
Destino e seleccionado: Secretaría Xeral. Juan José Fernández García.
Denominación da praza: apoio á análise, deseño e xestión das bases de datos educativas do proxecto Siega.
Destino e seleccionado: Secretaría Xeral. Manuel López Mosquera.
Denominación da praza: apoio á xestión académica e ás novas tecnoloxías para a educación baixo o proxecto Siega.
Destino e seleccionado: Secretaría Xeral. Gonzalo Sanmartín Brey.
Denominación da praza: apoio ós centros docentes na implantanción das novas tecnoloxías e servicios educativos segundo o proxecto Siega.
Destino e seleccionado:
Betanzos: Juana María Fernández García.
Carballo: Miguel Llorente Cacho.
Cee: Luis Matías López Rivas.
Noia: José Antonio Martínez Lista.
Ortigueira: Raúl Hidalgo Cortijo.
A Pobra do Caramiñal: José Rodríguez Rial.
Burela: Juan Antonio Menéndez Rocha.
Monforte de Lemos: Germán José López García.
O Barco de Valdeorras: Antonio Blanco Madernaz.
O Carballiño: José Luis Sequeiros Nogueira.
Cangas: Juan Carlos Pérez Mestre.
A Estrada: José Ramón Fernández Vázquez.
Ponteareas: César Fernández Amosa.
Tui: Dolores Fernández Mira.
RESOLUCIÓN do 5 de decembro de 2001 pola que se comunica o cambio do local de realización na Coruña dunhas Xornadas sobre o silencio administrativo e a notificación dos actos administrativos.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/12/2001

Debido á considerable afluencia de pública e, por tanto, á conseguinte necesidade de dispor dun local de maior capacidade do previsto inicialmente para alberga-los asistentes á actividade que aquí se menciona, ponse en coñecemento dos interesados que as Xornadas sobre o silencio administrativo e a notificación dos actos administrativos (días 13 e 14 de decembro na Coruña), celebraranse no salón de actos do Colexio dos Salesianos, sito en praza Mª Auxiliadora, nº 7 (proximidades do hotel Mª Pita), da citada cidade.
Santiago de Compostela, 5 de decembro de 2001.
Domingo Bello Janeiro
Director da Escola Galega de Administración Pública
ORDE do 29 de novembro de 2001 pola que se determinan as festas locais nas que se autoriza a apertura de establecementos comerciais durante o ano 2002.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/12/2001

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos de actividade comercial se os respectivos concellos así llo solicitan á Consellería de Industria e Comercio con anterioridade ó 15 de novembro de cada ano, para a súa incorporación ó calendario que rexerá no ano seguinte.
Unha vez transcorrido o prazo para a presentación de solicitudes dos concellos e á vista das presentadas,
DISPOÑO:
Primeiro.-Autoriza-la apertura dos establecementos comerciais durante o ano 2002 nos festivos locais dos concellos e días que a seguir se relacionan:
-Concello de Bergondo (A Coruña): 12 de febreiro e 16 de agosto.
-Concello de Boimorto (A Coruña): 15 de maio e 2 de setembro.
-Concello de Cedeira (A Coruña): 26 de xullo.
-Concello de Culleredo (A Coruña): 12 de febreiro e 26 de decembro.
-Concello de Dodro (A Coruña): 16 de xullo e 19 de agosto.
-Concello de Ferrol (A Coruña): 7 de xaneiro.
-Concello de Malpica de Bergantiños (A Coruña): 12 de febreiro e 31 de maio.
-Concello de Navia de Suarna (Lugo): 12 de febreiro.
-Concello de Barbadás (Ourense): 12 de febreiro e 11 de novembro.
-Concello de Padrenda (Ourense): 24 de xuño e 16 de setembro.
-Concello de Vilardevós (Ourense): 16 de agosto.
-Concello de Caldas de Reis (Pontevedra): 13 de febreiro.
-Concello da Estrada (Pontevedra): 26 de xuño.
-Concello de Gondomar (Pontevedra): 11 de xullo e 16 de agosto.
-Concello do Grove (Pontevedra): 11 de novembro.
-Concello de Lalín (Pontevedra): 23 de setembro.
-Concello de Tomiño (Pontevedra): 16 de agosto e 9 de setembro.
Segundo.-O resto dos festivos locais non determinados no punto anterior consideraranse inhábiles para os efectos de actividade comercial durante o ano 2002.
Santiago de Compostela, 29 de novembro de 2001.
Juan Rodríguez Yuste
Conselleiro de Industria e Comercio
RESOLUCIÓN do 30 de novembro de 2001 sobre correccións de cifras nas circunscricións electorais de Ourense e Lugo e, en consecuencia, dos resultados xerais das últimas eleccións ó Parlamento de Galicia do 21 de outubro de 2001.
XUNTA ELECTORAL DE GALICIA — III. OUTRAS DISPOSICIÓNS — 11/12/2001

Advertido un erro numérico no cómputo das certificacións censuais específicas das circunscricións electorais provinciais de Lugo e Ourense, que inciden nos resultados xerais das eleccións ó Parlamento
de Galicia do 21 de outubro de 2001, disponse a súa corrección nos termos seguintes:
-Pola provincia de Lugo, onde di:
«Censo de electores: 345.247
Participación: 223.050
Abstención: 122.197
Votos nulos: 1.605
Votos válidos: 221.445
Votos en branco: 2.752
Votos a candidaturas: 218.693
Bloque Nacionalista Galego: 43.245».
Debe dicir:
«Censo de electores: 345.598
Participación: 223.057
Abstención: 122.541
Votos nulos: 1.598
Votos válidos: 221.459
Votos a candidaturas: 218.707
Votos en branco: 2.752
Bloque Nacionalista Galego: 43.252».
-Pola provincia de Ourense, onde di:
«Censo de electores: 350.632
Abstención: 138.340».
Debe dicir:
«Censo de electores: 350.643
Abstención: 138.351».
-Resultados xerais, onde di:
«Censo de electores: 2.567.308
Participación: 1.544.687
Abstención: 1.022.621
Votos nulos: 10.762
Votos en branco: 25.988
Votos válidos: 1.533.925
Votos a candidaturas: 1.507.937».
Debe dicir:
«Censo de electores: 2.567.670
Participación: 1.544.694
Abstención: 1.022.976
Votos nulos: 10.755
Votos válidos: 1.533.939
Votos en branco: 25.988
Votos a candidaturas: 1.507.951».
-Onde dí:
«Bloque Nacionalista Galego: 346.423».
Debe dicir:
«Bloque Nacionalista Galego: 346.430».
O que se publica para xeral coñecemento e para corrección dos datos contidos no Diario Oficial de Galicia número 219, do 13 de novembro.
A Coruña, 30 de novembro de 2001.
Jesús Souto Prieto
Presidente da Xunta Electoral de Galicia
ORDE do 30 de novembro de 2001 pola que se establecen os domingos e festivos nos que se autoriza a apertura de establecementos comerciais durante o ano 2002.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/12/2001

De acordo co disposto no artigo 3º, número dous do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Industria e Comercio fixará anualmente oito domingos e festivos, que se considerarán hábiles para os efectos do exercicio da actividade comercial en todo o territorio da Comunidade Autónoma de Galicia.
O Real decreto-lei 6/2000, do 23 de xuño, de medidas urxentes de intensificación da competencia en
mercados de bens e servicios, establece no seu artigo 43.un.2 que os domingos e festivos nos que os comercios poderán permanecer abertos ó publico serán, como mínimo, dez no ano 2002.
En aplicación dos citados preceptos, logo de consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2002,
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó público cun horario máximo de 12 horas diarias durante o ano 2002 son:
13 de xaneiro.
28 de marzo.
7 de xullo.
12 de outubro.
1 de novembro.
1 de decembro.
8 de decembro.
15 de decembro.
22 de decembro.
29 de decembro.
Artigo 2º
O disposto no artigo anterior entenderase sen prexuízo das normas xerais que, en materia de horarios comerciais, establece o artigo 43 do Real decreto-lei 6/2000, e o Decreto 365/1996, do 26 de setembro, no que non se opoña ó citado real decreto-lei.
Disposicion transitoria
Mentres non se proceda a adapta-lo Decreto 365/1996, do 26 de setembro, polo que se regulan os horarios comerciais na Comunidade Autónoma de Galicia, ó disposto no Real decreto-lei 6/2000, os mínimos que fixa o artigo 43.un.2 do citado real decreto-lei terán a consideración de límites máximos na Comunidade Autónoma de Galicia.
Disposicion derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de novembro de 2001.
Juan Rodríguez Yuste
Conselleiro de Industria e Comercio
RESOLUCIÓN do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/12/2001

A necesidade de adecua-lo cadro de persoal da Consellería de Pesca, Marisqueo e Acuicultura ás súas necesidades de funcionamento, fai necesario modifica-la vixente relación de postos de traballo da devandita consellería.
En consecuencia, por proposta da Consellería de Pesca, Marisqueo e Acuicultura, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día once de decembro de dous mil un,
ACORDO:
Primeiro.-Modifica-la vixente relación de postos de traballo da Consellería de Pesca, Marisqueo e Acuicultura nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do once de decembro de dous mil un, relativo á modificación da relación de postos de traballo da Consellería de Pesca, Marisqueo e Acuicultura, coa finalidade de cumplir dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2001.
Jaime Pita Varela
Conselleiro da Presidencia e Administración
Pública
ANEXO
Persoal funcionario
Na relación de postos de traballo da Consellería de Pesca, Marisqueo e Acuicultura, publicada no Diario Oficial de Galicia nº 220, do 14 de novembro de 2000, na páxina 15.218, nos centros de destino que se relacionan, prodúcense as seguintes modificacións:
* No centro de destino «DELEGACIÓN TERRITORIAL LUGO (CELEIRO)», amortízase o posto «PE.C99.10.000.27650.201.-FUNCIONARIO INSPECCIÓN PESQUEIRA».
* No centro de destino «DELEGACIÓN COMARCAL PONTEVEDRA», amortízase o posto «PE.C99.30.000.36001.201.-FUNCIONARIO INSPECCIÓN PESQUEIRA».
RESOLUCIÓN do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Agricultura, Gandería e Política Agroalimentaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/12/2001

A necesidade de adecua-lo cadro de persoal da Consellería de Agricultura, Gandería e Política Agroalimentaria ás súas necesidades de funcionamento, fai necesario modifica-la vixente relación de postos de traballo da devandita consellería.
En consecuencia, por proposta da Consellería de Agricultura, Gandería e Política Agroalimentaria,
consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día once de decembro de dous mil un,
ACORDO:
Primeiro.-Modifica-la vixente relación de postos de traballo da Consellería de Agricultura, Gandería e Política Agroalimentaria, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do once de decembro de dous mil un, relativo á modificación da relación de postos de traballo da Consellería de Agricultura, Gandería e Política Agroalimentaria, coa finalidade de cumpli-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2001.
Jaime Pita Varela
Conselleiro da Presidencia e Administración
Pública
ANEXO
Na relación de postos de traballo da Consellería de Agricultura, Gandería e Política Agroalimentaria publicada no DOG nº 188, do 27 de setembro de 2000 prodúcense as seguintes modificacións:
* Na páxina 13.457, no centro de destino «UNIDADE DE APOIO-ÁREA DE CARBALLO», o posto «AG.C99.20.000.15190.025.-XEFE GRUPO (CORCUBIÓN)» pasa ó centro de destino «UNIDADE DE APOIO-ÁREA DE FERROL» na páxina 13.458 co seguinte código e denominación: «AG.C99.20.000.15350.030.-XEFE GRUPO (PONTEDEUME)».
* Na páxina 13.458, no centro de destino «UNIDADE DE APOIO-ÁREA DE FERROL», o posto «AG.C99.20.000.15350.008.-XEFE NEGOCIADO (PONTEDEUME)» pasa ó centro de destino «UNIDADE DE APOIO-ÁREA DE CARBALLO» na páxina 13.457 co seguinte código e denominación: «AG.C99.20.000.15190.011.-XEFE NEGOCIADO (CORCUBIÓN)»
RESOLUCIÓN do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/12/2001

Polo Decreto 200/2001, do 27 de agosto (DOG nº 170, do 3 de setembro), modifícase a estructura orgánica da Consellería de Familia e Promoción do Emprego, Muller e Xuventude, fixada polo Decreto 488/1997, do 26 de decembro, creándose na Subdirección Xeral de Promoción e Actividades o Servicio de Formación e Xestión.
Todo isto, así como a necesidade de adecua-lo cadro de persoal de diversos centros da consellería ás súas necesidades de funcionamento, fai necesario modifica-la vixente relación de postos de traballo da Consellería de Familia e Promoción do Emprego, Muller e Xuventude.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día once de decembro de dous mil un,
ACORDO:
Primeiro.-Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do once de decembro de dous mil un, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2001.
Jaime Pita Varela
Conselleiro da Presidencia e Administración
Pública
RESOLUCIÓN do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde referente ó persoal dos corpos e escalas da Lei 4/1988, do 26 de maio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/12/2001

A necesidade de adecua-lo cadro de persoal das distintas unidades administrativas afectadas pola asunción de novos programas e funcións desde as transferencias sanitarias do Insalud, fai necesario modifica-la vixente relación de postos de traballo da Consellería de Sanidade e Servicios Sociais e do Sergas referente ó persoal da Lei 4/1988, do 26 de maio.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día 11 de decembro de 2001,
ACORDO:
Primeiro.-Modifica-la vixente relación de postos de traballo da Consellería de Sanidade e Servicios Sociais e do Servicio Galego de Saúde (Sergas), referente ó persoal dos corpos e escalas da Lei 4/1988, do 26 de maio, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 11 de decembro de 2001, relativo á modificación da relación de postos de traballo da Consellería de Sanidade e Servicios Sociais e do Servicio Galego de Saúde (Sergas) referente ó persoal dos corpos e escalas da Lei 4/1988, do 26 de maio, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2001.
Jaime Pita Varela
Conselleiro da Presidencia e Administración Pública
DECRETO 305/2001, do 29 de novembro, polo que se crea a Facultade de Ciencias da Saúde por transformación da Escola Universitaria de Terapia Ocupacional no campus da Coruña da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/12/2001

A Lei 11/1989, do 20 de xullo, de ordenación do sistema universitario de Galicia (DOG nº 156, do 16 de agosto), supuxo a realización dunha planificación xeral do sistema. A esta planificación contribuíron decisivamente diversos decretos de creación de centros e de autorización de implantación de estudios.
Unha vez rematado o proceso de expansión do sistema universitario de Galicia, trabállase a prol da súa consolidación, atendendo expresamente os problemas derivados da definición específica de cada campus.
Neste decreto, baixo a formulación xeral exposta, considérase a creación dun novo centro no campus de Coruña da Universidade da Coruña, unha vez cumpridos xa tódolos requisitos previos ó acto formal de creación por parte da Xunta de Galicia.
Esta creación inscríbese no marco de reorganización dos centros existentes no sistema universitario de Galicia e, dentro da viabilidade do proxecto tanto desde o punto de vista económico como da
existencia de recursos humanos e materiais, responde á necesidade de completa-lo perfil da Universidade da Coruña, de mellora da calidade do ensino e da potenciación da actividade investigadora, e de atender a unha demanda amplamente compartida e manifestada en tódolos ámbitos da área metropolitana onde se atopa esta universidade.
Por todo isto, en aplicación do artigo 2.4º da Lei 5/1987, do 27 de maio, do Consello Social da Universidade e do Consello Universitario de Galicia, por instancia do Consello Social da Universidade da Coruña, co informe do Consello de Universidades e o informe do Consello Universitario de Galicia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia na súa reunión do día vintenove de novembro de dous mil un,
DISPOÑO:
Artigo único.
1. Créase a Facultade de Ciencias da Saúde no campus da Coruña da Universidade da Coruña.
2. A Facultade de Ciencias da Saúde créase pola transformación da Escola Universitaria de Terapia Ocupacional no campus da Coruña, adscribríndose ó dito centro o Departamento de Medicina.
3. Na Facultade de Ciencias da Saúde do campus da Coruña impartiranse os estudios xa autorizados da diplomatura en terapia ocupacional e aqueles
outros relacionados coa área de ciencias da saúde do campus da Coruña, así como os estudios de terceiro ciclo en Medicina.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dicte as disposicións necesarias para o desenvolvemento do presente decreto.
Segunda.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintenove de novembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde referente ó persoal dos corpos e escalas da Lei 17/1989, do 23 de outubro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/12/2001

Polo Decreto 38/2001, do 1 de febreiro (DOG nº 35, do 19 de febreiro) e 69/2001, do 22 de marzo (DOG nº 68, do 5 de abril) modifícase a estructura orgánica dos servicios centrais do Servicio Galego de Saúde e da Consellería de Sanidade e Servicios Sociais respectivamente, establecida polos decretos 48 e 49/1998, do 5 de febreiro.
Todo isto, así como a necesidade de adecua-lo cadro de persoal das distintas unidades administrativas afectadas pola asunción de novos programas e funcións desde as transferencias sanitarias do Insalud, fai necesario modifica-la vixente relación de postos de traballo da Consellería de Sanidade e Servicios Sociais e do Sergas, referente ó persoal da Lei 17/1989, do 23 de outubro.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día 11 de decembro de 2001,
ACORDO:
Primeiro.-Modifica-la vixente relación de postos de traballo da Consellería de Sanidade e Servicios Sociais e do Servicio Galego de Saúde (Sergas), referente ó persoal dos corpos e escalas da Lei 17/1989, do 23 de outubro, nos termos que se sinalan no anexo a este acordo.
Segundo.-Ordena-la publicación de dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 11 de decembro de 2001, relativo á modificación da relación de postos de traballo da Consellería de Sanidade e Servicios Sociais e Servicio Galego de Saúde (Sergas) referente ó persoal dos corpos e escalas da Lei 17/1989, do 23 de outubro, coa finalidade de cumpli-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2001.
Jaime Pita Varela
Conselleiro da Presidencia e Administración Pública
CORRECCIÓN de erros.-Decreto 289/2001, do 15 de novembro, polo que se aproba o Regulamento para o desenvolvemento e aplicación do previsto na disposición transitoria décimo primeira da Lei 4/1988, do 26 de maio, da fundación pública de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 18/12/2001

Advertidos erros na publicación do decreto que se cita, efectuada no Diario Oficial de Galicia nº 223, do 19 de novembro de 2001, cómpre face-las seguintes correccións:
Na páxina 14.809, no anexo II.1, onde di: «Muíños Mayoral, José María», «DNI: 12609148»; debe dicir: «Muíños Mayoral, José María», «DNI: 12209148».
Na páxina 14.809, no anexo II.2, onde di: «Vidal Cedillo, Rubén», «DNI: 00661274»; debe dicir: «Vidal Cedillo, Rubén», «DNI: 00661374».
Na páxina 14.809, no anexo II.6, onde di: «Palmeiro Pereiro, José Manuel», «DNI: 76339029»; debe dicir: «Palmeiro Pereiro, José Manuel», «DNI: 76399829».
Na páxina 14.810, no anexo II.8, onde di: «Álvarez Rodríguez, Antonio», «DNI: 71614131»; debe dicir: «Álvarez Rodríguez, Antonia», «DNI: 71614131».
Na páxina 14.811, no anexo II.11.1, onde di: «Núñez Conde, Antonio», «DNI: 76662909»; debe dicir: «Núñez Conde, Antonio», «DNI: 76772909».
Na páxina 14.815, no anexo III.8, na liña correspondente ó posto código: ED.C99.40.106.32001.006, na columna de localidade, onde di: «Ourense»: debe dicir; «Ourense (1)». Ó final da relación debe consta-la seguinte nota explicativa: «(1): Comparte co CPI de Coles».
Na páxina 14.815, no anexo III.8, na liña correspondente ó posto código: ED.C99.40.201.32090.002, na columna de localidade, onde di: «O Barco de Valdeorras»; debe dicir: «O Barco de Valdeorras (2)». Ó final da relación debe consta-la seguinte nota explicativa: «(2): Comparte co CPI de Valdeorras».
Anuncio.
DECRETO 306/2001, do 15 de decembro, polo que se establece a estructura orgánica da Xunta de Galicia.
PRESIDENCIA — I. DISPOSICIÓNS XERAIS — 17/12/2001

Elixido e investido polo Parlamento de Galicia dos poderes propios do presidente da Xunta de Galicia segundo o Estatuto de autonomía, conforme o disposto nos artigos 15 e 18 da Lei de Galicia 1/1983, do 22 de febreiro, da Xunta e do seu presidente, modificada pola Lei de Galicia 11/1988, do 20 de outubro, en virtude das atribucións que me confire o artigo 26, alínea 1, do mesmo texto legal, e para establece-la nova estructura orgánica do Goberno de Galicia, con adecuación ás competencias que ten asumidas e son propias da Comunidade Autónoma, e tendo en conta os criterios de eficacia e economía que deben inspira-la actuación e organización administrativa,
DISPOÑO:
Artigo único.-A Xunta de Galicia estará integrada polos seguintes departamentos:
-Consellería da Presidencia, Relacións Institucionais e Administración Pública.
-Consellería de Economía e Facenda.
-Consellería de Política Territorial, Obras Públicas e Vivenda.
-Consellería de Educación e Ordenación Universitaria.
-Consellería de Industria e Comercio.
-Consellería de Política Agroalimentaria e Desenvolvemento Rural.
-Consellería de Cultura, Comunicación Social e Turismo.
-Consellería de Sanidade.
-Consellería de Pesca e Asuntos Marítimos.
-Consellería de Xustiza, Interior e Relacións Laborais.
-Consellería de Familia e Promoción do Emprego, Muller e Xuventude.
-Consellería de Medio Ambiente.
-Consellería de Asuntos Sociais.
-Consellería de Emigración e Cooperación Exterior.
Disposición transitoria
Os créditos incluídos no estado de gastos do orzamento da Comunidade Autónoma para 2001 manterán ata o 31 de decembro a súa actual codificación orzamentaria e, se é o caso, no orzamento prorrogado para 202 identificación os créditos segundo o nova estructura.
Disposición derrogatoria
Quedan derrogadas cantas disposicións de igual ou inferior categoría se opoñan ó disposto no presente decreto.
Disposicións derradeiras
Primeira.-Facúltase o conselleiro de Economía e Facenda para que dicte as disposicións necesarias para a xestión dos créditos afectados pola nova estructura administrativa, sen que en ningún caso poida orixinarse incremento de gasto.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, quince de decembro de dous mil un.
Manuel Fraga Iribarne
Presidente
DECRETO 308/2001, do 15 de decembro, polo que se nomean os titulares dos departamentos da Xunta de Galicia.
PRESIDENCIA — II. AUTORIDADES E PERSOAL — 17/12/2001

Establecida a nova configuración dos departamentos que integran a Xunta de Galicia polo Decreto 306/2001, do 15 de decembro, procede a designación e nomeamento dos seus titulares.
Na súa virtude, no uso das atribucións que me confire o artigo 16, alínea 3, do Estatuto de autonomía de Galicia e o artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Nomear conselleiros da Xunta de Galicia as persoas que se relacionan a continuación:
-Jaime Pita Varela, conselleiro da Presidencia, Relacións Institucionais e Administración Pública.
-José Antonio Orza Fernández, conselleiro de Economía e Facenda.
-José Cuíña Crespo, conselleiro de Política Territorial, Obras Públicas e Vivenda.
-Celso Currás Fernández, conselleiro de Educación e Ordenación Universitaria.
-Juan Rodríguez Yuste, conselleiro de Industria e Comercio.
-Juan Miguel Diz Guedes, conselleiro de Política Agroalimentaria e Desenvolvemento Rural.
-Jesús Pérez Varela, conselleiro de Cultura, Comunicación Social e Turismo.
-José Mª Hernández Cochón, conselleiro de Sanidade.
-Enrique César López Veiga, conselleiro de Pesca e Asuntos Marítimos.
-Antonio Pillado Montero, conselleiro de Xustiza, Interior e Relacións Laborais.
-Manuela López Besteiro, conselleira de Familia e Promoción do Emprego, Muller e Xuventude.
-José Carlos del Álamo Jiménez, conselleiro de Medio Ambiente.
-Corina Porro Martínez, conselleira de Asuntos Sociais.
-Aurelio Miras Portugal, conselleiro de Emigración e Cooperación Exterior.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, quince de decembro de dous mil un.
Manuel Fraga Iribarne
Presidente
DECRETO 307/2001, do 15 de decembro, polo que se dispón que cesen os titulares dos departamentos da Xunta de Galicia que se citan.
PRESIDENCIA — II. AUTORIDADES E PERSOAL — 17/12/2001

Cumpridas as previsións do artigo 15, alínea 2, do Estatuto de autonomía de Galicia e en virtude das facultades que me confiren como presidente desta o artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 22 de outubro,
DISPOÑO:
Artigo único.-Que cesen nos seus cargos os titulares dos departamentos da Xunta de Galicia, de conformidade coa seguinte relación e agracecéndolle-los servicios prestados:
-Jaime Pita Varela, como conselleiro da Presidencia e Administración Pública.
-José Antonio Orza Fernández, como conselleiro de Economía e Facenda.
-José Cuíña Crespo, como conselleiro de Política Territorial, Obras Públicas e Vivenda.
-Celso Currás Fernández, como conselleiro de Educación e Ordenación Universitaria.
-Juan Rodríguez Yuste, como conselleiro de Industria e Comercio.
-Juan Miguel Diz Guedes, como conselleiro de Agricultura, Gandería e Política Agroalimentaria.
-Jesús Pérez Varela, como conselleiro de Cultura, Comunicación Social e Turismo.
-José Mª Hernández Cochón, como conselleiro de Sanidade e Servicios Sociais.
-Enrique César López Veiga, como conselleiro de Pesca, Marisqueo e Acuicultura.
-Antonio Pillado Montero, como conselleiro de Xustiza, Interior e Relacións Laborais.
-Manuela López Besteiro, como conselleira de Familia e Promoción do Emprego, Muller e Xuventude.
-José Carlos del Álamo Jiménez, como conselleiro de Medio Ambiente.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, quince de decembro de dous mil un.
Manuel Fraga Iribarne
Presidente